CELEX: 32010D0130
Language: hu
Date: 2010-03-01 00:00:00
Title: 2010/130/: A Bizottság határozata ( 2010. március 1. ) a növénytermelési statisztikákról szóló 543/2009/EK európai parlamenti és tanácsi rendelet végrehajtása tekintetében Belgium, Bulgária, a Cseh Köztársaság, Németország, Lengyelország, Portugália és Svédország számára történő eltérés engedélyezéséről (az értesítés a C(2010) 1057. számú dokumentummal történt)

2.3.2010   
            
            
               HU
            
            
               Az Európai Unió Hivatalos Lapja
            
            
               L 51/24
            
         A BIZOTTSÁG HATÁROZATA
   (2010. március 1.)
   a növénytermelési statisztikákról szóló 543/2009/EK európai parlamenti és tanácsi rendelet végrehajtása tekintetében Belgium, Bulgária, a Cseh Köztársaság, Németország, Lengyelország, Portugália és Svédország számára történő eltérés engedélyezéséről
   (az értesítés a C(2010) 1057. számú dokumentummal történt)
   (Csak a bolgár, cseh, francia, holland, lengyel, német, portugál és svéd nyelvű szöveg hiteles)
   (2010/130/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növénytermelési statisztikákról, valamint a 837/90/EGK és a 959/93/EGK tanácsi rendelet hatályon kívül helyezéséről szóló, 2009. június 18-i 543/2009/EK európai parlamenti és tanácsi rendeletre (1) és különösen annak 10. cikke (1) bekezdésére,
   tekintettel Belgium 2009. július 30-án benyújtott kérelmére,
   tekintettel Bulgária 2009. július 20-án benyújtott kérelmére,
   tekintettel a Cseh Köztársaság 2009. július 30-án benyújtott kérelmére,
   tekintettel Németország 2009. július 23-án benyújtott kérelmére,
   tekintettel Lengyelország 2009. július 31-én benyújtott kérelmére,
   tekintettel Portugália 2009. július 20-án benyújtott kérelmére,
   tekintettel Svédország 2009. július 30-án benyújtott kérelmére,
   mivel:
   
               (1)
            
            
               Az 543/2009/EK rendelet 10. cikkének megfelelően a Bizottság eltérési időszakot biztosíthat a tagállamok számára, amennyiben a rendeletnek egy tagállam nemzeti statisztikai rendszerére történő alkalmazása jelentős kiigazításokat igényel és valószínűsíthetően számottevő gyakorlati problémákkal jár.
            
         
               (2)
            
            
               Kérésükre ilyen eltérési időszakot kell engedélyezni Belgium, Bulgária, a Cseh Köztársaság, Németország, Lengyelország, Portugália és Svédország számára.
            
         
               (3)
            
            
               Az 543/2009/EK rendelettel összhangban az a tagállam, amelynek mentességet ítéltek meg, a megítélt eltérési időszak alatt továbbra is a 837/90/EGK (2) és a 959/93/EGK (3) tanácsi rendelet rendelkezéseit alkalmazza.
            
         
               (4)
            
            
               Az e határozatban foglalt intézkedések összhangban vannak a 72/279/EGK tanácsi határozattal (4) létrehozott Agrárstatisztikai Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A Cseh Köztársaság számára az 543/2009/EK rendelet végrehajtása tekintetében 2010. december 31-ig eltérés engedélyezett.
   (2)   Belgium, Bulgária, Németország, Lengyelország, Portugália és Svédország számára az 543/2009/EK rendelet végrehajtása tekintetében 2011. december 31-ig eltérés engedélyezett.
   2. cikk
   Ennek a határozatnak a Belga Királyság, a Bolgár Köztársaság, a Cseh Köztársaság, a Németországi Szövetségi Köztársaság, a Lengyel Köztársaság, a Portugál Köztársaság és a Svéd Királyság a címzettjei.
   
      Kelt Brüsszelben, 2010. március 1-jén.
      
         
            a Bizottság részéről
         
         Olli REHN
         
            a Bizottság tagja
         
      
   
   
      (1)  HL L 167., 2009.6.29., 1. o.
   
      (2)  HL L 88., 1990.4.3., 1. o.
   
      (3)  HL L 98., 1993.4.24., 1. o.
   
      (4)  HL L 179., 1972.8.7., 1. o.